חוק צער בעלי חיים (הגנה על בעלי חיים)

חוק צער בעלי חיים (הגנה על בעלי חיים), התשנ"ד-1994 הוא חוק ישראלי הקובע איסורים והגבלות בנוגע לפגיעה בבעלי חיים, ביניהם איסור על עינוי, התעללות, ארגון קרבות בין בעלי חיים, העבדה מוגזמת והמתה ברעל. על ביצוע החוק ואכיפתו ממונה שר החקלאות. החוק אוסר על התעללות והתאכזרות של אדם כלפי בעל חיים בכל דרך. החוק אוסר על שיסוי בעל חיים אחד בבעל חיים אחר. החוק אוסר על ארגון קרבות בין בעלי חיים. החוק אוסר על חיתוך רקמה חיה של בעל חיים לצורכי נוי. אסור לבעלים או למחזיק, כלומר אדם שברשותו או באחריותו בעל חיים, לנטוש אותו. בעלים או מחזיק בבעל חיים מחויב לטפל בבעל החיים, לדאוג לצרכיו ולמנוע התעללות בו. החוק אוסר על העבדת בעל חיים בעבודה שאיננו מסוגל לה עקב מצבו הגופני. החוק אוסר על העבדת בעל חיים עד כדי אפיסת כוחות. החוק אוסר להמית בעלי חיים ברעל ללא מתן היתר ממנהל השירותים הווטרינריים במשרד החקלאות. החוק מאפשר למשרד להגנת הסביבה למנות אזרחים להיות "נאמני בעלי חיים". בתוקף סמכותם של הנאמנים, לבקש מאדם שראו עובר עבירה על חוק צער בעלי חיים, להזדהות לצורך הגשת תלונה. המדינה רשאית לתפוס בעלי חיים שנעברו בהם העבירות, באמצעות מפקח או שוטר, ולהחזיקם במתקן משלה. אם בעליו של בעל החיים לא דרש אותו לאחר עשרים יום מיום ההודעה על התפיסה, רשאית המדינה למכור או למסור את בעל החיים. החוק קובע עונשי מאסר לעוברים עליו: שנה על העבדת בעלי חיים והמתתם שלא כדין, ושלוש שנים על עינוי בעלי חיים והתאכזרות אליהם. תוקם קרן להגנת בעלי חיים במשרד להגנת הסביבה שתפקידה יהיה חינוך, הדרכה והסברה לקידומו של החוק וכן עזרה לארגונים למען בעלי חיים. החוק אינו חל לגבי המתת בעלי חיים לצורך מאכל אדם, ולא על ניסויים בבעלי חיים שנעשים לפי חוק צער בעלי חיים (ניסויים בבעלי חיים). לחוק זה הותקנו מספר קובצי תקנות: תקנות צער בעלי חיים (הגנה על בעלי חיים) (קרן למען בעלי חיים), התשנ"ה-1995 תקנות צער בעלי חיים (הגנה על בעלי חיים) (הלעטת אווזים), התשס"א-2001 (תקנות אלו בוטלו על ידי בית המשפט העליון בשנת 2003 במסגרת בג"ץ נח - ההתאחדות הישראלית של הארגונים להגנת בע"ח נגד היועץ המשפטי לממשלה בו נאסר פיטום אווזים). תקנות צער בעלי חיים (הגנה על בעלי חיים) (תערוכות, הצגות ותחרויות של בעלי חיים), התשס"א-2001 תקנות צער בעלי חיים (הגנה על בעלי חיים) (החזקה של עגלי חלב), התשס"ו-2006 תקנות צער בעלי חיים (הגנה על בעלי חיים) (הובלת בהמות), התשס"ו-2006 תקנות צער בעלי חיים (הגנה על בעלי חיים) (החזקה שלא לצרכים חקלאיים), התשס"ט-2009 תקנות צער בעלי חיים (הגנה על בעלי חיים) (הובלת עופות), תשע"ב-2011 תקנות צער בעלי חיים (הגנה על בעלי חיים) (גידול חזירים והחזקתם לצרכים חקלאיים), תשע"ה-2015 תקנות צער בעלי חיים (הגנה על בעלי חיים) (גידול תרנגולות מטילות והחזקתן לצרכים חקלאיים), התשפ"ב-2022 ניסויים בבעלי חיים צער בעלי חיים (יהדות) זכויות בעלי חיים אנשים למען יחס מוסרי לבעלי חיים אנימלס תנו לחיות לחיות פיטום אווזים וברווזים משמר בעלי החיים פגסוס (עמותה), העושה שימוש בסנקציות ההחרמה הקבועות בחוק במסגרת פעילותה חוק צער בעלי חיים (הגנה על בעלי חיים), באתר ויקיטקסט חוק צער בעלי חיים (ניסויים בבעלי חיים), באתר ויקיטקסט היסטוריית החקיקה של חוק צער בעלי חיים (הגנה על בעלי חיים), התשנ"ד-1994, במאגר החקיקה הלאומי באתר הכנסת היסטוריית החקיקה של חוק צער בעלי חיים (ניסויים בבעלי חיים), התשנ"ד-1994, במאגר החקיקה הלאומי באתר הכנסת רע"א 1684/96 עמותת תנו לחיות לחיות נ' מפעלי נופש חמת גדר בע"מ תנו לחיות לחיות נ' מפעלי נופש חמת גדר ואח' - פסק דינו התקדימי והמפורט של בית המשפט העליון, מפי השופט מישאל חשין, אשר התווה את ההלכה המשפטית בתחום. שלומית צור, גלעד ארדן: העבירו לסמכותי את אכיפת חוק צער בעלי חיים, באתר TheMarker‏, 22 באפריל 2011 עמותת משמר בעלי החיים בישראל